CELEX: E2015C0293
Language: hu
Date: 2015-07-14 00:00:00
Title: Az EFTA Felügyeleti Hatóság 293/15/COL sz. határozata (2015. július 14.) az Izland által a baromfikban és baromfitermékekben található szalmonella ellenőrzésére létrehozott nemzeti program jóváhagyásáról [2016/1421]

25.8.2016   
            
            
               HU
            
            
               Az Európai Unió Hivatalos Lapja
            
            
               L 230/58
            
         AZ EFTA FELÜGYELETI HATÓSÁG 293/15/COL SZ. HATÁROZATA
   (2015. július 14.)
   az Izland által a baromfikban és baromfitermékekben található szalmonella ellenőrzésére létrehozott nemzeti program jóváhagyásáról [2016/1421]
   AZ EFTA FELÜGYELETI HATÓSÁG,
   tekintettel az EGT-megállapodás I. melléklete I. fejezete 7.1. részének 8b. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével a megállapodáshoz igazított – jogi aktusra (az Európai Parlament és a Tanács 2003. november 17-i 2160/2003/EK rendelete (1) a szalmonella és egyéb meghatározott, élelmiszerből származó zoonózis-kórokozók ellenőrzéséről);
   tekintettel az Európai Gazdasági Térségről szóló megállapodás I. melléklete I. fejezete 6.1. részének 17. pontjában említett jogi aktusra (az Európai Parlament és a Tanács 2004. április 29-i 853/2004/EK rendelete (2) az állati eredetű élelmiszerek különleges higiéniai szabályainak megállapításáról);
   tekintettel az Európai Gazdasági Térségről szóló megállapodás I. melléklete I. fejezete 7.2. részének 53. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével a megállapodáshoz igazított – jogi aktusra (a Bizottság 2010. március 10-i 200/2010/EU rendelete (3) a felnőtt Gallus gallus tenyészállományokban észlelt szalmonella-szerotípusok előfordulási gyakoriságának csökkentésére irányuló uniós célkitűzés tekintetében a 2160/2003/EK európai parlamenti és tanácsi rendelet végrehajtásáról;)
   tekintettel az Európai Gazdasági Térségről szóló megállapodás I. melléklete I. fejezete 7.2. részének 55. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével a megállapodáshoz igazított – jogi aktusra (a Bizottság 2011. május 25-i 517/2011/EU rendelete (4) a 2160/2003/EK európai parlamenti és tanácsi rendeletnek a Gallus gallus fajba tartozó tojótyúkokban lévő egyes szalmonella-szerotípusok előfordulási gyakoriságának csökkentésére irányuló uniós célkitűzés tekintetében történő végrehajtásáról, valamint a 2160/2003/EK és a 200/2010/EU bizottsági rendelet módosításáról);
   tekintettel az Európai Gazdasági Térségről szóló megállapodás I. melléklete I. fejezete 7.2. részének 57. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével a megállapodáshoz igazított – jogi aktusra (a Bizottság 2012. március 8-i 200/2012/EU rendelete (5) a 2160/2003/EK európai parlamenti és tanácsi rendelet értelmében a brojlerállományokban előforduló Salmonella enteritidis és a Salmonella typhimurium csökkentésére irányuló uniós célkitűzésről);
   tekintettel az Európai Gazdasági Térségről szóló megállapodás I. melléklete I. fejezete 7.2. részének 51. pontjában említett – az EGT-megállapodás 1. jegyzőkönyvének 4d. pontjával és a felügyeleti és bírósági megállapodás 1. jegyzőkönyvének 1. cikke (2) bekezdésével és 3. cikkével a megállapodáshoz igazított – jogi aktusra (a Bizottság 2012. december 12-i 1190/2012/EU rendelete (6) a 2160/2003/EK európai parlamenti és tanácsi rendelet értelmében a pulykaállományokban előforduló Salmonella Enteritidis és Salmonella Typhimurium csökkentésére irányuló uniós célkitűzésről);
   tekintettel az EFTA Felügyeleti Hatóság (a továbbiakban: a Hatóság) 2013. december 11-i 494/13/COL sz. határozatára, amely felhatalmazza az állat- és növény-egészségügyi kérdésekben különleges felelősséggel rendelkező testületi tagot arra, hogy bizonyos határozatokat és intézkedéseket meghozzon (683826 sz. dokumentum), különösen annak 1. pontjára,
   mivel:
   A 2160/2003/EK rendelet célja a megfelelő és hatékony intézkedések megtételének biztosítása a szalmonella és egyéb zoonózis-kórokozók kimutatására és ellenőrzésére a termelés, feldolgozás és forgalmazás valamennyi lényeges szakaszában – különösen az elsődleges termelés szintjén – annak érdekében, hogy csökkenjen gyakoriságuk és az a kockázat, amelyet a közegészségügyre jelentenek.
   A 200/2010/EU rendelet a Gallus gallus tenyészállományokban észlelt valamennyi szalmonella-szerotípus előfordulási gyakoriságának csökkentésére irányuló EGT-célkitűzést határozott meg az elsődleges termelés szintjén.
   A 517/2011/EU rendelet a Gallus gallus tojótyúkokban észlelt egyes szalmonella-szerotípusok előfordulási gyakoriságának csökkentésére irányuló EGT-célkitűzést határozott meg.
   A 200/2012/EU rendelet a brojlerállományokban észlelt Salmonella Enteritidis és Salmonella Typhimurium előfordulási gyakoriságának csökkentésére irányuló EGT-célkitűzést határozott meg.
   A 1190/2012/EU rendelet a pulykaállományokban észlelt Salmonella Enteritidis és Salmonella Typhimurium előfordulási gyakoriságának csökkentésére irányuló EGT-célkitűzést határozott meg.
   Az EGT-célkitűzések elérése érdekében a tagállamoknak a 2160/2003/EK rendelettel összhangban nemzeti programokat kell kidolgozniuk a vonatkozó állományokban előforduló szalmonellafertőzés elleni védekezésre, és azokat be kell nyújtaniuk a Hatósághoz.
   Izland benyújtotta a baromfikban és baromfitermékekben található szalmonella ellenőrzésére létrehozott nemzeti programját. Az ellenőrzési program célja a valamennyi szalmonella szerotípus előfordulási gyakoriságának 1 % alá történő csökkentése minden baromfiállomány-típus – vagyis a Gallus gallus fajba tartozó tenyészállományok – esetében. a Gallus gallus fajba tartozó tojótyúkok; brojlerállományok; és pulykaállományok.
   A Hatóság álláspontja szerint az Izland által benyújtott programot jóvá kell hagyni, mivel megfelel a vonatkozó EGT állat-egészségügyi jogszabályoknak, különösen pedig a 2160/2003/EK rendeletnek. Ezenfelül a Hatóság megjegyzi, hogy Izland nem nyújtotta be az annak értékeléséhez szükséges információt, hogy az ellenőrzési program egyenértékű-e a Finnország és Svédország számára jóváhagyottakkal, ahogy azt a 853/2004/EK rendelet 8. cikke előírja.
   A Hatóság ezért 209/15/COL sz. határozatával az Állat- és növény-egészségügyi kérdésekkel foglalkozó EFTA-bizottsághoz utalta az ügyet. A bizottság egyhangúlag jóváhagyta az Izland által a baromfikban és baromfitermékekben található szalmonella ellenőrzésére létrehozott nemzeti programot. Ennek megfelelően a tervezett intézkedések összhangban állnak a bizottság véleményével.
   ELFOGADTA EZT A HATÁROZATOT:
   
               1.
            
            
               Az Izland által a Gallus gallus tenyészállományokban található szalmonella ellenőrzésére létrehozott nemzeti program; a Gallus gallus fajba tartozó tojótyúkok; brojlerállományok; és pulykaállományok vonatkozásában jóváhagyásra került.
            
         
               2.
            
            
               Ennek a határozatnak Izland a címzettje.
            
         
               3.
            
            
               Ez a határozat azonnal hatályba lép.
            
         
               4.
            
            
               Ez a határozat angol nyelven hiteles.
            
         
      Kelt Brüsszelben, 2015. július 14-én.
      
         
            az EFTA Felügyeleti Hatóság részéről
         
         Helga JÓNSDÓTTIR
         
            testületi tag
         
         Markus SCHNEIDER
         
            megbízott igazgató
         
      
   
   
      (1)  HL L 325., 2003.12.12., 1. o.
   
   
      (2)  HL L 139., 2004.4.30., 55. o.
   
   
      (3)  HL L 61., 2010.3.11., 1. o.
   
   
      (4)  HL L 138., 2011.5.26., 45. o.
   
   
      (5)  HL L 71., 2012.3.9., 31. o.
   
   
      (6)  HL L 340., 2012.12.13., 29. o.